NaiveNeuron/SloPal huggingface dataset:
Bugár, Béla, podpredseda NR SR (2017-05-19):
Dobre. Takže, pán podpredseda vlády, pristúpime k jednotlivým otázkam. Dohromady máte 15 minút. Prvú otázku vám položil pán poslanec Ľuboš Blaha: „Vážený pán premiér, počas osláv víťazstva nad fašizmom na Slavíne ste hovorili o vážnom probléme ozbrojovania neonacistov a o polovojenských extrémistických skupinách. Bude vláda v tejto súvislosti prijímať aj legislatívne opatrenia, ktoré by zabránili získať zbrojné povolenie ľuďom, ktorí v minulosti pôsobili v zakázaných neofašistických hnutiach, stranách či združeniach?“ Nech sa páči.
P. Hrušovský, predseda NR SR: (2003-12-12):
(Hlasovanie.) 148 prítomných, 72 za návrh, 63 proti, 13 sa zdržalo. Návrh sme neschválili. Ďalší návrh.
Hrušovský, Pavol, predseda NR SR (2011-11-30):
Pán predseda Kollár.
Blanár, Juraj, podpredseda NR SR (2022-10-18):
Pán poslanec Milan Kuriak s faktickou poznámkou.
Grendel, Gábor, podpredseda NR SR (2023-02-07):
Tri faktické poznámky na vystúpenie pána poslanca Suju. Pán poslanec Eduard Kočiš ako prvý.
Hrnčiar, Andrej, podpredseda NR SR (2016-10-21):
Ďakujem, pán poslanec. Ja som chcel vaše, síce pre mňa bezobsažné, ale dlhé vystúpenie nechať dokončiť, takže preto som vás neprerušil, aby ste, aby ste neprotestovali, že vám beriem slovo, ako to tu často robíte, keď predsedajúci si dovolí opozícii povedať, aby poslanec prestal hovoriť. Takže z úcty k vám a z úcty k opozícii som vás nechal rozprávať. Chcem sa opýtať, či chcete, aby ešte prebehli faktické poznámky. Alebo už nie? (Reakcia pléna.) Dobre, nie je všeobecný súhlas, takže končím dnešný rokovací deň. Ja môžem len povedať, že ak doteraz niekto z opozície, lebo boli opoziční poslanci, ktorí mali trochu problém s týmto rokovacím poriadkom, ja sa vám chcem poďakovať za vaše vystúpenie. Mňa osobne ste presvedčili, že ja prvý budem hlasovať za zmenu rokovacieho poriadku. Budeme pokračovať v utorok. Takže prajem vám príjemný víkend a ďakujem, že ste aj tých poslancov, ktorí váhali, presvedčili, že treba obmedziť čas vystúpenia poslancov v rozprave. (Prerušenie rokovania o 19.06 hodine.)
Pčolinský, Peter, doterajší podpredseda NR SR (2023-10-25):
Pán poslanec Jozef Ježík.
Grendel, Gábor, podpredseda NR SR (2022-02-11):
Sedem faktických poznámok na vystúpenie pani poslankyne Sakovej. Končím možnosť prihlásiť sa s faktickými poznámkami. Ako prvý pán poslanec Kazda.
Figeľ, Ján, podpredseda NR SR (2012-11-06):
Nech sa páči zaujať miesto pre navrhovateľov. Teraz dávam slovo spravodajkyni, ktorú určil navrhnutý gestorský výbor pre sociálne veci. Je to pani poslankyňa Viera Šedivcová. Nech sa páči.
Bugár, Béla, podpredseda NR SR (2010-10-14):
Na vystúpenie pána poslanca s faktickými poznámkami dvaja, končím možnosť sa prihlásiť s faktickými. Pán poslanec Fronc.
Zmajkovičová, Renáta, podpredsedníčka NR SR (2012-11-29):
Vážení páni poslanci, iba páni poslanci, otváram tretí rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyne Bibiána Obrimčáková, Magdaléna Vášáryová a na zahraničnej pracovnej ceste je poslankyňa Oľga Nachtmannová. Podľa odsúhlasenej zmeny programu pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226). Vidím, že už zaujala svoje miesto pani ministerka zdravotníctva Zvolenská, takisto aj pán spravodajca. A svoje vystúpenie neukončil 27. novembra písomne prihlásený do rozpravy pán poslanec Jozef Mihál. Nie je tu. Takže pýtam sa, kto sa chce prihlásiť ústne do rozpravy. Pán poslanec Novotný, pán poslanec Novotný ako jediný. Uzatváram možnosť prihlásiť sa ústne do rozpravy. Nech sa páči.
Mičovský, Ján, poslanec NR SR (2014-05-28):
Ďakujem za slovo, vážený pán podpredseda Národnej rady. No myslím, že patrí k faktom, že v týchto laviciach na rozdiel od školských lavíc je odpisovanie povolené a možno je to síce len úsmevný paradox, ale fakt treba vidieť to podstatné. A to podstatné je to, či znenie zákona sleduje občiansky záujem. A ja sa už v tejto chvíli pridávam k tomu, že to znenie zákona je v tomto návrhu dobré a pomôže tej podstate, ktorá trápi, myslím si, nielen Košičanov, ale ktorá trápi všetkých ľudí, ktorí majú na mysli stav životného prostredia v našej republike a ktorí vedia, že tí niektorí diablici ukrytí v zemi a ktorí nám niekedy môžu pomôcť, kľudne ešte môžu spinkať nejaké tie roky, kým možno nájdeme riešenie, ktoré naozaj nebude so sebou prinášať stav ohrozenia. Ale čo ma zaujíma, keď hovoríme o tom odpisovaní v týchto laviciach povolenom, na rozdiel od tých školských, je to, že či to naozaj nie je výnimka. My ešte na tejto schôdzi budeme svedkom niečoho, čo bude tiež úsmevné a verím tiež v konečnom dôsledku, že vari aj prospešné. Už niekoľko dlhých mesiacov sa tu snažíme presadiť záujem občanov, aby tí, ktorí sa neboja poukázať na korupciu, boli chránení. Predložilo to KDH, predložili to Obyčajní ľudia, predložili sme to už dvakrát a stále počúvame o tom, že to nie je potrebné. A hľa, čo sa stalo toť nedávno. Pán podpredseda vlády pán Kaliňák hovoril o novom zákone, ktorý je potrebný práve na ochranu takýchto ľudí prijať a spomenul niekoľko viet, ja budem o nich ešte podrobnejšie rozprávať, keď to príde na rad, ktoré údajne sú originálnym patentom ministerstva spravodlivosti a ktoré mne veľmi silne pripomínali vety, ktoré sme my do nášho návrhu vložili. Opäť ale skončím asi tam, kde aj teraz. Ak to poslúži občanovi, nuž opisujte. Ďakujem.
V. Pavelka, poslanec: (2005-12-06):
Návrh tohto zákona vyvolal veľký rozruch, diskusiu a doslova zdvihol adrenalín tým, ktorých sa bytostne dotýka, a to policajtov. Boli sme svedkami dvoch protestných zhromaždení, na ktorých Odborový zväz Policajného zboru poukázal na nedostatky tohto návrhu zákona a na zlé sociálne zabezpečenie príslušníkov Policajného zboru. Nebudem sa vyjadrovať k výrokom na týchto protestných zhromaždeniach ani k následným krokom pána ministra vnútra. Ide mi len o odbornú stránku veci. Pán minister, v dôvodovej správe sa uvádza: „Cieľom materiálu je zabezpečiť podmienky na efektívnejšie využite finančných prostriedkov vynakladaných na sociálne zabezpečenie policajtov, zvýšenie ich personálnej stability vo vekových skupinách potrebných na výkon policajnej služby a zvýšenie motivácie na výkon uvedenej služby. Súčasná právna úprava sociálneho zabezpečenia policajtov sa v zásade osvedčila. V priebehu realizácie zákona sa však ukázalo ako potrebné lepšie zabezpečiť, aby policajti neodchádzali z výkonu služby v ozbrojených bezpečnostných zboroch predčasne a boli motivovaní na výkon služby po dlhšiu dobu, teda aj v strednom veku, kedy ešte pri zachovaní potrebnej fyzickej a zdravotnej spôsobilosti je potrebné a možné využiť aj ich odborné vedomosti a skúsenosti z doterajšej policajnej činnosti. Ďalším cieľom je aj zamedzenie možným špekuláciám oprávnených osôb a zneužívania systému sociálneho zabezpečenia podľa uvedeného zákona.“ Policajti vo výkone služby však hovoria úplne niečo iné o tomto zákone. Schválením tejto novely zákona dôjde k diskriminácii policajtov voči vojakom. Súčasne dôjde k diskriminácii v rámci jednej profesijnej skupiny policajtov, ktorí ku dňu účinnosti tohto zákona majú odpracovaných menej ako 15 rokov v Policajnom zbore. A preto žiadajú vypracovanie nového zákona o platových náležitostiach policajtov, ktorý odstráni diskrimináciu v odmeňovaní policajtov v porovnaní s profesionálnymi vojakmi. Pri prerokovaní tohto zákona vo výboroch, ako hovoril už aj spravodajca, v ústavnoprávnom výbore neprišlo k prijatiu uznesenia a toto sú skutočnosti a dôvody, prečo vám podám návrh, aby ste uvedený návrh zákona stiahli späť a dopracovali ho. Ak to neurobíte vy, tak dávam, pán spravodajca, procedurálny návrh na vrátenie tohto zákona predkladateľovi na dopracovanie. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-11-29):
Ďakujem pekne, pani poslankyňa, za vaše vystúpenie. Na vaše vystúpenie neevidujem žiadne faktické poznámky. Ďalšou písomne prihlásenou do rozpravy je pani poslankyňa Natália Blahová. Vystúpi za poslanecký klub SaS.
P. Hrušovský, predseda NR SR: (2004-12-14):
Otváram rozpravu o tomto bode programu. Nehlási sa nikto z prítomných pánov poslancov. Panie poslankyne, páni poslanci, končím rozpravu. Otváram hlasovanie o tajnej voľbe na voľbu kandidáta na sudcu Ústavného súdu a na voľbu člena televíznej rady. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete. Pri obidvoch voľbách je platný ten hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená. Prosím všetkých overovateľov, aby zaujali svoje miesta a funkcie, pristúpime k tajnej voľbe. Páni poslanci, otváram tajnú voľbu. (Akt tajného hlasovania.)
P. Hrušovský, predseda NR SR: (2005-09-22):
(Hlasovanie.) 101 prítomných, 100 za, 1 sa zdržal. Návrh sme schválili. Poprosím pána poslanca Hajduka, aby z poverenia výboru pre pôdohospodárstvo predložil Národnej rade návrhy uznesení k prerokúvanému návrhu skupiny poslancov na vydanie zákona, ktorým sa mení a dopĺňa zákon o katastri nehnuteľností (tlač 1281). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1281.] A. Hajduk, poslanec: Ďakujem pekne za slovo, pán predseda. V rozprave som podal návrh podľa § 73 ods. 3 písm. a) rokovacieho poriadku vrátiť návrh zákona jeho navrhovateľovi na dopracovanie. Dajte, prosím, pán predseda... (Ruch v sále.)
A. Belousovová, podpredsedníčka NR SR: (2009-10-27):
Dávam slovo spoločnej spravodajkyni z výboru pre zdravotníctvo pani poslankyni Darine Gabániovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Zajačik, Vladimír, poslanec NR SR (2022-06-24):
Mňa veľmi zaujalo porovnanie pána Mazurka. Musím si to zosumarizovať a skúsim vám o tom niečo povedať. Pán Mazurek hovorí, že pre neschopnosť Budaja zomrel človek. Ja hovorím, že, naopak, pre schopnosť poľovníkov zomrelo 250-krát viac ľudí. A čo ma ešte absolútne šokovalo, pán Mazurek hovorí, že zabitie človeka poľovníkom je len nehoda. Ja si myslím, že to už nepotrebuje žiadny iný komentár. Ďakujem.
Zemanová, Anna, poslankyňa NR SR (2017-04-07):
Pán minister, poznáte slávny Plzákov výrok? Ak nie, tak vám ho pripomeniem. A znie: „Zatĺkať, zatĺkať, zatĺkať!“ Toto sedí veľmi presne na vašu dnešnú obhajobu. Počúvame tu pohŕdanie klientmi, nielen vami, ale aj vašimi kolegami vykrikujúcimi z pléna. Mladí ľudia, ktorí sú v tomto zariadení, sú chránenými a zverenými osobami. Sú to mladí ľudia, ktorí sa dostali do ťažkostí a potrebujú pomoc a sú tu ponižovaní a pohŕdavo označovaní za narkomanov od vášho kolegu Blahu. Smutné.
Paška, Pavol, predseda NR SR (2013-06-28):
Ďakujem pekne. Pán poslanec Hudacký do rozpravy.
P. Hrušovský, predseda NR SR: (2004-12-07):
Panie poslankyne, páni poslanci, vyhlasujem tajné voľby za skončené. A zároveň vyhlasujem 20-minútovú prestávku na zrátanie odovzdaných hlasov jednotlivým kandidátom na funkcie predsedu a podpredsedov Najvyššieho kontrolného úradu. Po vyhlásení prvého kola výsledkov tajnej voľby budeme pokračovať v hlasovaní v druhom kole, ak výsledky volieb ukážu, že ani jeden z navrhovaných kandidátov zvolený nebol v súlade s rokovacím poriadkom a zákonom o Najvyššom kontrolnom úrade. Panie poslankyne, páni poslanci, vyhlasujem prestávku do 15.25 hodiny. (Prerušenie rokovania o 15.06 hodine.) (Pokračovanie rokovania o 15.40 hodine.)
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 136 prítomných, 77 za, 59 sa zdržalo. Konštatujem, že sme tento návrh schválili. Ďakujem pekne, pán spravodajca. Budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 310/2019 o Fonde na podporu športu, tlač 520, bod 17 schváleného programu. Prosím spravodajcu z výboru pre vzdelávanie, vedu, mládež a šport pána poslanca Dušana Galisa, aby hlasovanie uviedol. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov , tlač 520.)
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 145, za 142, proti 0, zdržali sa 3, nehlasovalo 0. Konštatujem, že sme schválili vládny návrh zákona o niektorých opatreniach v pôsobnosti ministerstva dopravy a výstavby v súvislosti s ochorením COVID-19. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách (tlač 57). Dávam slovo predsedovi výboru pre pôdohospodárstvo a životné prostredie, poslancovi Jaroslavovi Karahutovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov , tlač 57.)
Přidal, Alojz, poslanec NR SR (2013-10-24):
Pani kolegyňa, ja som v tomto parlamente počul veľa dobrých aj slabých vystúpení, počul som tu vystúpenia vulgárne aj slušné, priemerné, podpriemerné, nadpriemerné, tiché aj hlučné, emotívne, studené, hlúpe aj múdre, sladké aj kyselé, ale nepočul som vaše legendárne vystúpenie. Mohli by ste mi, prosím vás, poslať link na to vaše legendárne vystúpenie, aby som si ho vypočul?
Dostál, Ondrej, poslanec NR SR (2020-11-26):
Ďakujem, pán minister, za prečítanie odpovede pána ministra financií. A keďže rovnakú otázku som kládol aj vám, tak sa chcem teraz spýtať, že v akom je to stave a či možno, možno očakávať, že budú tie prostriedky čo najskôr preplatené, lebo, lebo naozaj niektoré obce začínajú byť už v kritickej situácii za to, že v podstate pomohli zrealizovať celoplošné testovanie, a bez ich obrovského nasadenia by sa to, by sa to určite nepodarilo takto zvládnuť. A teraz podľa tých informácií, ktoré sú medializované, nemajú prostriedky na svoju bežnú činnosť, na mzdy a podobne, takže myslím si, že by malo byť vo vrcholnom záujme štátu, aby tento dlh, ktorý má štát voči občanom, bol čo najskôr splatený. Ďakujem.
P. Paška, predseda NR SR: (2008-03-28):
(Hlasovanie.) 139 prítomných, 90 za, 14 proti, 32 sa zdržalo, 3 nehlasovali. Konštatujem, že sme návrh pridelili výborom, určili gestorský výbor a lehoty na prerokovanie. Teraz poprosím pána poslanca Čecha, aby uvádzal ako určený spravodajca hlasovanie v prvom čítaní o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení zákona č. 555/2004 , je to tlač 547.
Viskupič, Marián, poslanec NR SR (2022-12-01):
Kolegynka Mária, ďakujem ti pekne za tvoje vystúpenie. Presne ako si povedala, práve ignorancia je to, čím sa dá najlepšie vyjadriť to, čo tu počas prerokovávania pán minister financií ukazuje. Tiež si každým vypovedaným slovom vytvára nových a nových nepriateľov a myslím si, že to, že to nie je správna cesta, ukázalo aj fiasko, ktoré utrpel pri rokovaniach s lekármi a pri tom následnom vystúpení tuto. Ale naspäť k rozpočtu. Presne ako si povedala, je to netransparentný a zlý rozpočet, nedefinované rezervy majú veľkú tendenciu poslúžiť na ad hoc riešenia, vo finále len lepiace nejakú neudržateľnú a dlhodobo neriešenú situáciu alebo produkujúce ďalšiu atómovú bombu podľa predstáv pána ministra. Fakt je ten, že rozpočet nie je v súlade so zákonom o rozpočtových pravidlách, nie sú v ňom zapracované výdavkové limity, tiež nie je v súlade s ústavným zákonom o rozpočtovej zodpovednosti, ktorý hovorí, že ak sme za všetkými limitmi dlhovej brzdy, tak je potrebné pre rok ´24 vypracovať vyrovnaný rozpočet, ktorý mal byť už prenesený aj v tomto tohtoročnom návrhu. Som presvedčený, že jediné riešenie, čo s týmto rozpočtom je, ho stiahnuť a prepracovať, a je to presne to, čo sme včera večer v rozprave navrhli. Navrhli sme, aby sa rozpočet stiahol na prepracovanie. Ďakujem pekne za tvoje vystúpenie ešte raz.
Šeliga, Juraj, podpredseda NR SR (2021-02-24):
Ďakujem. Dvaja páni, traja páni chcú na vás reagovať, tak samozrejme. Pán poslanec Blanár.
Pellegrini, Peter, predseda NR SR (2015-11-10):
Prezentujme sa a hlasujme o tom, že prerokujeme tento vládny návrh zákona v treťom čítaní ihneď. (Hlasovanie.) Prítomných 127 poslancov, za bolo 84, zdržalo sa 42 poslancov, nehlasoval 1. Sme v treťom čítaní . Otváram rozpravu v rámci tretieho čítania. Vyhlasujem rozpravu za skončenú.
Hrnčiar, Andrej, podpredseda NR SR (2017-11-28):
Vyhlasujem všeobecnú rozpravu za skončenú. Pýtam sa, či chce zaujať miesto, teda slovo, stanovisko pán minister. Nech sa páči.
Glváč, Martin, podpredseda NR SR (2018-06-21):
Ďakujem. Pán poslanec, chcete uložiť doplňujúcu otázku? Áno. Nech sa páči.
Hrušovský, Pavol, podpredseda NR SR (2011-09-14):
Pán poslanec Jahnátek.
Kalmárová, Viera, poslanec NR SR (2023-12-15):
Ďakujem, pán predsedajúci, za slovo. Takmer vo všetkých príspevkoch a vystúpeniach zaznieva otázka, prečo robíme skrátené legislatívne konania a, samozrejme, prichádza aj odpoveď, že prejavom alebo dôvodom sú snahy o politické ovládnutie nezávislých inštitúcii. A ja sa na to pozerám trochu z iného uhla, lebo už sme povedali toho veľmi veľa a ešte povieme, že aké to má konkrétne dôsledky, príčiny a tak ďalej a ako to bude vyzerať. A ja sa na to pozerám trochu inak a trochu psychologizujúco sa pokúsim vysvetliť, prečo je zo strategického hľadiska chybou koalície konať systémom teraz, okamžite, hneď a zaraz. Totižto ľudská psychika je konštruovaná tak, že si nevšíma pomalé zmeny a priebežne sa im prispôsobuje, kým nie je neskoro. To je tá metóda varenia žaby. Naopak, ak sa zmeny robia rýchlo a sú šokujúce, tak ľudský mozog reaguje tak, že ten, kto je atakovaný, sa najprv dostane do stavu krátkej paralýzy. A možno aj koalícia dúfala, že opozícia bude natoľko ohromená, že sa nezmôže na reakciu a kým sa spamätá, bude všetko vybavené. Lebo čím väčšia nehoráznosť, tým väčší šok. Tak to býva. Ale pravda je taká, že po krátkom momente paralýzy napadnutá osoba situáciu rieši buď útekom, alebo útokom. A opozícia sa rozhodla neutekať a dnes už sme vo fáze protiútoku. Stratégovia koalície sa dopustili podľa môjho názoru úplne fatálnej chyby neznalosti fungovania ľudského mozgu. Čo môže byť dosť dobrou prekážkou naplnenia ich túžby po absolútnej moci. Ja im dávam odporúčania, aby si naštudovali, za čo všetko môže amygdala v mozgu. (Potlesk.)
Laššáková, Jana, podpredsedníčka NR SR (2015-05-06):
Nech sa páči, pán poslanec Jasaň.
Remišová, Veronika, poslankyňa NR SR (2019-01-29):
Ďakujem kolegom. Ja by som sa len chcela opýtať pána kolegu Farkašovského, keď vám poviem zdroj, tak neprelomíte prezidentovo veto? Neschválite tento zákon? No ale teraz k tým zdrojom. Ja by som vám ukázala aj graf, ale nemôžem vám ho ukázať, keďže to máme zakázané v rokovacom poriadku a zdroje sú priamo z ministerstva financií. Čiže mali by ste teda tie informácie mať aj vy, keby ste sa o to zaujímali a si ich vypýtali. Ďakujem.
J. Tkáčová, poslankyňa: (2006-09-05):
Uvedený návrh bol doručený poslancom Národnej rady v termíne, to znamená 15 dní pred schôdzou Národnej rady, ktorá ho má prerokovať v prvom čítaní. Predseda Národnej rady posúdil uvedený návrh podľa rokovacieho poriadku aj podľa legislatívnych pravidiel a zaradil ho na rokovanie dnešnej schôdze. Konštatujem, že z formálnoprávnej stránky spĺňa návrh všetky náležitosti uvedené v rokovacom poriadku aj v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje potrebné informácie o súlade návrhu zákona s Ústavou Slovenskej republiky, s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, ako aj o hospodárskom a finančnom vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z mojich oprávnení spravodajcu odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave uvedený vládny návrh zákona odporučíme prerokovať v druhom čítaní. Ďalej navrhujem, a to v súlade s rozhodnutím predsedu Národnej rady, pridelenie určeným výborom, a to ústavnoprávnemu výboru, výboru pre pôdohospodárstvo, životné prostredie a ochranu prírody a výboru pre verejnú správu a regionálny rozvoj s tým, že gestorský výbor bude výbor pre pôdohospodárstvo, životné prostredie a ochranu prírody. Ešte jednu krátku poznámku na záver. Pán minister, ako ste už správne uviedli, ak je súčasťou návrhu zákona úmysel vydať vykonávaciu vyhlášku v zmysle rokovacieho poriadku, musí byť návrh tejto vyhlášky súčasťou návrhu zákona, ja akceptujem, že ste priložili tézy, ale poprosím, aby pri druhom čítaní tento návrh bol súčasťou. Ďakujem pekne. Môžete otvoriť rozpravu, pán predsedajúci.
Hort, Milan, podpredseda NR SR (2010-08-10):
Ďalej s faktickou poznámkou ako posledný pán poslanec Ján Mikolaj, nech sa páči.
A. Belousovová, podpredsedníčka NR SR: (2009-04-22):
Pán poslanec Kubovič, máte slovo.
Bugár, Béla, podpredseda NR SR (2011-12-02):
Pán poslanec Chren, prosím vás, sadnite si na miesto, môžte potom diskutovať.
B. Bugár, podpredseda NR SR: (2003-10-23):
(Hlasovanie.) Prítomných je 132 poslancov, za 53, proti 35, zdržalo sa 44. Konštatujem, že ani tento návrh nebol schválený. S. Albert, poslanec: Ďakujem pekne. Vážený pán predsedajúci, ďalší pozmeňujúci návrh, ktorý sa týka zmeny slovosledu v § 2, už tak stráca význam, pretože sme o tejto zmene hlasovali v súvislosti so spoločnou správou. Keďže ďalšie pozmeňujúce návrhy neboli podané, chcem vás preto požiadať, aby ste dali hlasovať o návrhu ako celku s odporúčaním gestorského výboru...
Hrnčiar, Andrej, podpredseda NR SR (2018-10-16):
Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 1141. Návrh na jeho pridelenie na prerokovanie výborom je v rozhodnutí č. 1192. (Ruch v sále.) Prosím ministra hospodárstva Slovenskej republiky Petra Žigu, aby vládny návrh zákona uviedol.
Paška, Pavol, predseda NR SR (2013-09-13):
Pán poslanec Brocka, reakcia na faktické poznámky.
Gál, Gábor, poslanec NR SR (2014-03-26):
Ďakujem pekne za slovo, pani podpredsedníčka. Vážené kolegyne, vážení kolegovia, nebudem naťahovať čas, lebo ten náš návrh je veľmi jasný. Aj ústavný zákon, aj zákon, ktorým zmeníme organizáciu Ústavného súdu, sa týka tej istej jednej veci a to je zrušenie trestnoprávnej imunity sudcov. To je už tiež veľmi pertraktovaná téma, dlho sme sa o tom bavili, bohužiaľ, nikdy nedošlo k jej realizácii, tak sme s pánom poslancom Hrnčiarom dohodli na tom, že tento návrh podáme sami, a nech sa potom hlasovaním každý poslanecký klub, každý jednotlivý poslanec vyjadrí, či mieni zachovať túto disproporcionalitu medzi občanmi, že sudcovia ešte na Slovensku majú trestnoprávnu imunitu a ostatní občania už túto imunitu nemajú. Takže bude to na vás, ako sa potom vyjadríte svojím hlasovaním. Ďakujem pekne.
Hort, Milan, podpredseda NR SR (2011-11-30):
Ďakujem pekne. Pán spravodajca, tam je miesto určené pre vás. Otváram rozpravu v druhom čítaní. Písomnú prihlášku do rozpravy nemám. A tak sa pýtam, kto sa chce prihlásiť do rozpravy ústne? Pán poslanec Ondrej Dostál, pán poslanec Peter Zajac, pán spravodajca Ondrej Matej. Končím možnosť prihlásiť sa do rozpravy. Slovo má pán poslanec Ondrej Dostál. Nech sa páči.
Pčolinský, Peter, podpredseda NR SR (2023-03-22):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie, uzatváram možnosť prihlásiť sa ústne. Pán navrhovateľ, spravodajca, neviem, hlásili ste sa, nehlásili ste sa? Čiže vyhlasujem rozpravu za skončenú. Navrhovateľ nechce zaujať stanovisko, pán spravodajca, termín hlasovania dnes o (reakcia spravodajcu) sedemnástej, dobre. Prerušujem rokovanie o tomto bode programu. Pokračujeme druhým čítaním o návrhu poslancov Kremského, Kuriaka, Matoviča, Libu, Vojtecha Tótha na vydanie zákona, ktorým sa mení a dopĺňa zákon č. 519/2022 Z. z. o solidárnom príspevku z činností v odvetviach ropy, zemného plynu, uhlia a rafinérie a o doplnení niektorých zákonov. Návrh zákona je pod tlačou 1378, informácia výborov má tlač 1378a. Dávam slovo teraz poslancovi Petrovi Kremskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Igora Matoviča, Petra Libu a Vojtecha Tótha na vydanie zákona, ktorým sa mení a dopĺňa zákon č. 519/2022 Z. z. o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1378.)
Vitteková, Anna, poslankyňa NR SR (2013-09-25):
Ako o prvom budeme hlasovať o pozmeňujúcom návrhu pána poslanca Zajaca.
B. Bugár, podpredseda NR SR: (2006-04-19):
(Hlasovanie.) Prítomných 129, za 122, 4 sa zdržali, 3 nehlasovali. Konštatujem, že tento návrh sme schválili. Ďalším návrh podal pán poslanec Urbáni a žiada zaradiť bod, v ktorom Národná rada žiada vládu Slovenskej republiky o informáciu o spôsobe riešenia vzniknutej situácie v zdravotníctva. Pán poslanec Urbáni, nech sa páči. Zapnite ešte mikrofón pánovi poslancovi. Nech sa páči.
B. Bugár, podpredseda NR SR: (2002-11-19):
Nech sa páči, máte slovo.
B. Bugár, podpredseda NR SR: (2005-09-21):
Otváram všeobecnú rozpravu. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú a prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pokračovať ešte ďalšími návrhmi, ale nevidím tu pána poslanca Cupera, ktorý je spravodajcom k ďalšiemu návrhu, pána poslanca Abelovského, ktorý je spravodajcom k bodu č. 14. Pán podpredseda vlády, spravodajcom nemôžete byť, ale by sme mohli začať ďalším návrhom. Odporúčam, aby sme preskočili tieto dva body, je tu pán poslanec Miššík, ktorý je spravodajcom k ďalšiemu, takže ak je s tým všeobecný súhlas, budeme pokračovať bodom č. 15. (Súhlasná reakcia pléna.) Ďakujem. A to je vládny návrh zákona o výkone trestu povinnej práce a o doplnení zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (zákon o výkone trestu povinnej práce) , tlač 1248. Pán podpredseda vlády a minister spravodlivosti, nech sa páči, môžete uviesť tento vládny návrh zákona.
Lipšic, Daniel, minister vnútra SR (2010-12-09):
Ďakujem veľmi pekne. Vážený pán predsedajúci, vážené pani poslankyne, páni poslanci, predložený návrh zákona bol vypracovaný v súlade s vládnym programom. Cieľom tejto právnej úpravy začlenenia Železničnej polície do Policajného zboru je zlepšenie terajšieho stavu bezpečnostnej situácie celkovo, nielen v železničnej doprave, ale aj v iných oblastiach. Zjednotenie týchto ozbrojených bezpečnostných zborov umožní operatívnejšie používanie síl a prostriedkov na plnenie ich zákonných úloh. Taktiež dôjde k posilneniu výkonných zložiek na úkor riadiaceho aparátu. V súlade s uvedeným sa navrhujú zmeny, na základe ktorých Policajný zbor preberie v plnom rozsahu úlohy Železničnej polície, ktoré sú pre ňu špecifické, najmä dohľad nad bezpečnosťou a plynulosťou železničnej dopravy. Zároveň sa rozširujú oprávnenia príslušníkov Policajného zboru o tie, ktoré sú potrebné pri výkone týchto nových úloh a s ktorými v súčasnosti disponujú príslušníci Železničnej polície. Týmto návrhom sa mení ďalších šestnásť zákonov, v ktorých je potrebné vykonať nadväzujúce úpravy. Z prerokovania návrhu zákona vo výboroch vzišli štyri pripomienky, ktoré tak ako to navrhuje gestorský výbor, odporúčam schváliť. Ďakujem, pán predsedajúci.
Aštaryová, Zuzana, poslankyňa NR SR (2011-11-30):
Teraz dajte hlasovať o bodoch zo spoločnej správy 3 a 8 s odporúčaním gestorského výboru neschváliť.
Blanár, Juraj, podpredseda NR SR (2023-05-24):
Teraz dávam možnosť prihlásiť sa ústne do rozpravy. Kto má záujem, môže tak urobiť. Pán poslanec Šeliga, pán poslanec Dostál. Uzatváram možnosť prihlásiť sa do rozpravy. Pán poslanec Šeliga ako prvý, po ňom sa pripraví pán poslanec Dostál.
Tomanová, Viera, poslankyňa NR SR (2010-10-20):
Ďakujem pekne. Vážené dámy, vážení páni, skutočne je zarážajúce počúvať vás pravičiarov, ako sa vyjadrujete. A skutočne mám pocit, že by ste radi vrátili zamestnancov do otrokárskej spoločnosti. A ešte raz chcem poďakovať pánovi Ondrušovi za to, ako perfektne rozobral a povedal, kde je to nevyhnutné a kde nie je to nevyhnutné a kde skutočne akým spôsobom sú upravené extenzie kolektívnych zmlúv. Ako vidím, extenzie kolektívnych zmlúv nie sú Kartágom len pre pána poslanca Kaníka, ale aj pre mnohých ďalších vás. Ešte raz pripomínam, štát môže ovplyvňovať pokrytie zamestnancov kolektívnymi zmluvami. Toto bolo dohodnuté na pôde Medzinárodnej organizácie práce medzi vládami, zamestnávateľskými organizáciami a odbormi. Čiže, prosím vás pekne, skutočne skúste sa zamyslieť nad tým. Je to škodlivé. A na druhej strane je to škodlivé pre samotných zamestnávateľov, pre tých slušných, serióznych zamestnávateľov, ktorí nepodliehajú sociálnemu dumpingu, ktorí sú skutočne takí, že majú rozvinuté sociálne programy pre svojich ľudí a skutočne im ide o blaho človeka. Pokiaľ tu hovoríte, a to napr. aj pán Dostál, o tom, že zamestnávateľ nemôže brať na seba takéto riziko. Ale ani zamestnanec nemôže brať na seba riziko podnikania zamestnávateľa.
Sulík, Richard, poslanec NR SR (2012-06-21):
Ďakujem pekne. No, Ivan, opäť sme presne počuli tú istú argumentáciu, ako aj trištvrte roka dozadu. Všetko, čo príde z Bruselu musíme prijať, lebo náklady budú nedozerné, a predsa svetoví lídri a štandardné strany sa nemôžu mýliť a oni s tým všetkým súhlasia. No, jeden príklad už máme. Čiže nie je úplne pravda, keď vravíš, že my sa teda, my, keď prijmeme ESM, tak sa nikdy nedozvieme, čo by sa stalo, keby sme ho neprijali. Už len máme z histórie čo porovnať. Neprijali sme prvú pôžičku Grécku. Aj vtedy vraveli svetoví lídri a štandardné strany, všetci sa zhodovali, že to musíme spraviť, lebo tým Grécko zachránime. Vieme presne, ako to dopadlo. Vieme presne, že to boli vyhodené peniaze von oknom. Doslova. Tak netvárme sa teraz, že my netušíme, čo sa stalo, a preto aj z tvojej strany takéto strašenie, že musíme všetko, so všetkým súhlasiť, vnímam ako nekorektné, lebo už predsa len niečo existuje. Alebo naopak sa spýtam. Veď svetoví lídri a všetky štandardné strany predsa tie riešenia, ktoré predkladajú, aj realizujú, vrátane prvej pôžičky Grécku. Ten podiel Slovenska tam bol minimálny. Prečo sa nezlepšila situácia? Kde je to zlepšenie? Prečo potrebuje Grécko ďalšie peniaze, keď tak hrozne rýchlo napredujú, ako vravíš, a keď také pokroky a úspechy všetci robia? Všetci tu šetria a všetko je, a svetoví lídri sú takí múdri, no, kde sú potom výsledky? Lebo ja to vidím tak, že všetko je stále horšie a horšie, a eurozóna práve kvôli tomu, čo nám svetoví lídri naordinovali, sa rúti rovno do záhuby. No a spomenul si Estóncov. No tak, Estónci vstúpili do euro, lebo sa boja Rusov. Určite nie preto, že boli celí šťastní, že teraz budú mať okovy spoločnej meny. Takisto Volkswagen, no, vnímam to skôr ako láskavosť, že vyhlásili, že to je eurozóna, a netvrdil by som, že to bol skutočný dôvod. No a. (Prerušenie vystúpenia časomerom.)
Kotleba, Marian, poslanec NR SR (2021-09-29):
Pán poslanec, určite sa s vami dá vo veľkej miere súhlasiť, a to, čo dnes pripravuje vláda pre všetkých obyvateľov Slovenska, najmä tých, ktorí už dnes veľmi ťažko vyžijú vo svojich bytoch, vo svojich domoch, tak to je masaker, to je neľudský masaker. Na druhej strane ale treba povedať, pán poslanec, že nie je celkom pravda to, čo ste hovorili, že za vlády SMER-u ceny energií klesali alebo boli stabilné, pretože aj počas minulej vlády, kde SMER hral prvé husle, tak ceny energií stúpali, čiže tu treba povedať niečo iné a to som od vás nepočul, a síce, že kým budeme v Európskej únii, kým, kým sa bude naša energetika riadiť zahraničnými pravidlami z cudziny, z Bruselu, tak vždy, vždy budú rásť ceny energií. A preto je potrebné, aby aj vaša strana nabrala odvahu a povedala, že obrovskou chybou bola privatizácia, obrovskou chybou bola, bol taký likvidačný vstup do Európskej únie, kde Európska únia určovala aj našu energetickú politiku. Veľmi dobre si pamätáme likvidáciu bloku v Jaslovských Bohuniciach a dnes na to všetci doplácame. Dnes doplácame na to, že vlastne tá Únia z nás potrebuje mať konzumentov energeticky nesebestačných, konzumentov potravinovo nesebestačných. A kým vláda, to je jedno ktorá, nenaberie odvahu začať Slovensko opäť stavať na nohy, tak to bude už len horšie a budú na to doplácať ľudia znova a znova.
Borec, Tomáš, minister spravodlivosti SR (2014-11-28):
Ďakujem pekne, pán predsedajúci. Panie poslankyne, poslanci, tá debata, ktorá prebehla, v podstate ma presviedča o tom, že ten záujem na riešení situácie je spoločný, nech už tie prostriedky sú akékoľvek, ale nedá sa uprieť snaha ani vláde, ani vám, že teda naozaj ten problém chcete riešiť a chceme ho riešiť aj my. Tie návrhy, ktoré boli predložené, by som rozčlenil do dvoch skupín. V podstate pozmeňovacie návrhy, ktoré riešia, alebo sa snažia vylepšiť návrh, návrh vládny a potom sú tu návrhy, ktoré v podstate riešia iné otázky, aj keď súvisia, samozrejme, so zákonom ale neriešia ten problém, ktorý je momentálne predmetom, predmetom tohto návrhu zákona. Čo sa týka tej druhej skupiny, keď sa môžem krátko vyjadriť a samozrejme zareagovať aj na niektoré vystúpenia, to je návrh pána poslanca Hudackého a pána poslanca Zajaca, ten návrh zákona akokoľvek je, by som povedal, dôležitý alebo rieši, alebo má záujem riešiť situáciu, ktorá je naozaj dôležitá a závažná, tak chcem upozorniť na to a upozornil som na to aj na výbore, vy ste tam neboli, pán poslanec Zajac, ale pripravuje sa momentálne novela, nový zákon, úplne nový zákon aj v spolupráci s úradom pre verejné obstarávanie. Takže ja som povedal, že naozaj keďže teraz ide o skrátené legislatívne konanie, neprebehli k tomu žiadne ďalšie diskusie, okrem diskusie tu na pôde parlamentu. Myslím si, že aj vzhľadom na rozsah toho návrhu, ktorý ste predložili a aj niektoré vady, na ktoré som upozornil pána poslanca Hudackého, by bolo vhodnejšie zapracovávať, alebo debatovať pri tvorbe úplne nového zákona, akým spôsobom zapracovať tieto veci do zákona. Viem, že teda na jar sa to chystá, už sa na tom pracuje, tak myslím si, že to by bolo predsa len lepšie, pretože to, čo máme dnes na stole, je skutočne veľmi úzko cielené a má v podstate úmysel riešiť situáciu ohľadom schránkových firiem. Pán poslanec Érsek, ja samozrejme som momentálne v sále ako predkladateľ, ale zastupujem vládu, nie je to návrh môjho ministerstva, nie je to návrh rezortný, je to návrh vládny, tak len na upresnenie. A čo sa týka tých návrhov v tej druhej skupine, alebo prvej skupiny, ktoré sa týkajú priamo, alebo súvisia priamo s vládnym návrhom, nechcem sa vyjadrovať ani k ich kvalite, ani k ich obsahu, pretože to naozaj si vyžaduje podrobnejšie preskúmanie. Myslím, že ani vy viacerí ste sa nemali možnosť podrobne oboznámiť s tými návrhmi, lebo sú pomerne rozsiahle a som presvedčený, že pokiaľ tam bude čo len trošku možné prevziať z týchto návrhov čokoľvek, čo vylepší vládny návrh, tak myslím si, že to bude dobrou cestou, aby ten návrh bol podporený čo najširším počtom poslancov v pléne. Ďakujem veľmi pekne.
A. Belousovová, podpredsedníčka NR SR: (2007-10-17):
Podľa schváleného programu pristúpime teraz k prvému čítaniu o vládnom návrhu zákona o rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona ste dostali ako tlač 398. Návrh na jeho pridelenie na prerokovanie vo výboroch máte v rozhodnutí č. 440. Pána ministra zahraničných vecí tu nemáme. Takže vyhlasujem päťminútovú prestávku. (Prestávka.) (Po prestávke.)
Hlina, Alojz, poslanec NR SR (2013-07-01):
Ďakujem veľmi pekne. Tak ja celkom nezdieľam toto 20-sekundové nadšenie aj návrat, že sa niečo zaužívalo. Koniec koncov keby sme uzákoňovali názvy, ktoré sa zaužívali pre politikov, tak by sme sa možno čudovali, keby sme boli išli do detailov, ako zvyknú politikov a poslancov volať bežní občania. Takže nezdieľam to úplné nadšenie, teda opakujem sa. Viete, ono potom sú aj také výrazy ako vicišpán, jeho blahorodie a neviem čo. Celé to skončí, vážení, táto hra na župy a na dokonca tuná tieto uletené predstavy o neviem koľkých župách. Prosím vás, zabudnite na to. Tu musia byť tri kraje, ako boli, to bolo funkčné, a bude tam predseda kraja. Hádam verím, že bude raz toľko racionálnych ľudí v tom parlamente, že tieto hry na malé piesočky raz skončia, kde bude župa a neviem kto všetko, akí poslanci. A nakoniec to bude tam, kde to naozaj má skončiť a patriť rozlohou a veľkosťou. To znamená tri kraje. A bude sa to tam volať predseda kraja. To je podľa mňa výsledok. Takže neskáčme, lebo zas to budeme musieť premenovávať. Ja aj zdieľam určité myšlienkové pochody, ktoré tu zaznievajú, či zrovna toto je témou, ale nehovorím, že to nie je legitímnou témou, kľudne sa tu o tom aj celý deň, ale naozaj mi to príde pre túto chvíľu ako nie celkom podstatné.
Laurenčík, Milan, podpredseda NR SR (2020-11-26):
Pán poslanec Stanislav Mizík.
Kolíková, Mária, poslankyňa NR SR (2022-11-09):
Tieto krátke dve minúty a je zložité ich využiť a reagovať na to, čo som hovorila, a neboli tu niektorí poslanci, lebo keby ste tu boli, pán poslanec Pročko, od začiatku, aj pán poslanec Kuffa a iní, tak by ste na veľa vašich otázok mali odpovede. Ja som v začiatku hovorila, že je profesionálny tím na ministerstve spravodlivosti, ktorý nebol spochybnený ani pánom ministrom. Reforma ako taká nebola spochybnená pánom ministrom, ja si to veľmi vážim. Rovnako to, že v kľúčových, by som povedala, v cieľoch reformy sa jednoducho stretávame, pán minister ju chce presadiť a ja si to tiež vážim, tam máme proste zhodu a nemali sme zhodu, ako, by som povedala, čo najlepšie zabezpečiť s ohľadom na, na množstvo vecí, ktoré čaká správne súdy od 1. januára, správne súdnictvo, ja som navrhovala iný postup, pán minister vie. Znamenal by, že by nedošlo k odkladu, že by sa robili previerky. A, a v podstate on to tak trochu kombinuje teraz tým, tou klauzulou, ktorá je do konca februára. Takže ešte raz, tu nie je problém s previerkami, aby boli. Tu je proste základná politická otázka, chceme, aby všetci nimi prešli, alebo nechceme. Ak chcete mať istotu, že na nové správne súdy idú ľudia, ktorí nie sú poznačení nejakou minulosťou, na ktorú sa ešte oficiálne nedošlo, treba trvať na tých previerkach a nie je žiaden dôvod ohľadom funkčnosti nových správnych súdov, aby sme od tohto, od tejto kľúčovej podmienky upustili. A k mojej minulosti. Ja som to už tiež povedala niekoľkokrát a kľudne to poviem znovu a skúsim, bola som riaditeľka Centra právnej pomoci za vlády Mikuláša Dzurindu, odvolal ma Harabin. Bola som štátna tajomníčka Lucie Žitňanskej vo vláde Ivety Radičovej. Bola som štátna tajomníčka – nestranná – pri MOST-e – HÍD, pri Lucii Žitňanskej. A keď som odišla po... (Prerušenie vystúpenia časomerom.)
Fico, Robert, predseda vlády SR (2017-12-06):
Toto je ďalšia strana, kde je nejaká pani Remišová, pani herečka, tieňová ministerka zahraničných vecí, ktorá ani nevie, aký je rozdiel medzi Radou Európy a Európskou úniou, a vôbec jej nevadí, že na čele tej strany stojí niekto, kto je uznaný dokladmi daňový podvodník. Máte teda druhú stranu. Tretiu stranu, pána Kollára tu nemám, by som rád zopakoval tie veci. (Poslanec Matovič odchádza preč spred rečníckeho pultu.) Pretože, viete, dámy a páni, predstavte si, Juraj Blanár, prepáč, použijem na teba ten príklad, však snáď sa nenahneváš na mňa. (Smiech v sále.) Predstav si, že z 90. rokov by boli nejaké materiály tajnej služby a NBÚ by povedalo, že tie materiály tajnej služby sú voči tebe správne. A v tých dokumentoch by bolo napísané, že je podozrenie, že Juraj Blanár obchodoval s drogami. Je podozrenie, že dovážal na Slovensko nejaké zakázané technické zariadenia. Potom by si mi povedal, že ty nepoznáš žiadneho mafiána a že to bola náhoda, že bol spolu nafotený niekde na nejakej dovolenke na Kube. A zrazu zistíte, že tých náhod bolo päťsto. Majú šesť albumov spoločných fotografií, mafiáni a pán Kollár. A okrem toho normálny muž nemôže mať vzťah k trinásťročným dievčatám, však to už konečne povedzme v tejto Národnej rade! (Potlesk.) Nechápem jednoducho, nechápem, ako môžete akceptovať, dámy a páni, poslanci Národnej rady, že takýto človek je predseda výboru Národnej rady. Podozrivý z obchodovania s drogami, absolútne kontakty na mafiu. Spomeňte si, naposledy ešte aj pokryl útok na novinára, ktorý sa volal – Jacz? (Reakcia z pléna: „Jacz.“ ) Pán Jacz, ktorý bol zbitý jedným z mafiánov pred Mliečnym barom v Bratislave. Samozrejme, že pán Kollár mu veľmi rád poskytol dobré alibi, aby to náhodou nebolo také, aké by to malo byť. Takže, dámy a páni, akú alternatívu nám to ponúkate? Nedemokratickú SaS-ku, kde sme povedali všetko, čo sme mali povedať. Ponúkli sme ďalej stranu, ktorá sa volá OĽANO, všetci sa vopchajú do jedného výťahu, takého malého. Štyria sú tam v tom výťahu. Na čele stojí uznaný daňový podvodník. Tretia strana, na čele ktorej stojí človek, ktorého som pomenoval, že je podozrivý z obchodovania s drogami, je podozrivý so stykmi s mafiánmi a je podozrivý, pokiaľ ide o vzťahy k maloletým dievčatám. Toto máme na Slovensku ako alternatívu tomu, čo tu dnes je a čo vyhralo parlamentné voľby. Priatelia, takto mi chýba Dzurinda a Mikloš, takto. (Rečník zopätím rúk názorne ukázal svoje tvrdenie.) Čo by som dnes dal za to, aby tu sedeli normálne, štandardné politické strany, ktoré sa s nami budú normálne hádať, ktoré budú s nami viesť normálny programový konflikt. Ale títo... (Reakcia z pléna.)
P. Hrušovský, podpredseda NR SR: (2002-02-13):
A. Ivanko, poslanec: Prvé čítanie.
Pčolinský, Peter, podpredseda NR SR (2023-02-07):
S ďalšou faktickou pán poslanec Kočiš.
Tomčo, Štefan, poslanec NR SR (2011-04-05):
Pán predsedajúci, dajte hlasovať o bodoch z predloženej informácie, a to o bodoch 1, 2 a 4 spoločne.
Hrnčiar, Andrej, podpredseda NR SR (2018-03-13):
Dávam slovo spoločnej spravodajkyni z výboru pre sociálnej veci poslankyni Magdaléne Kuciaňovej, aby informovala Národnú radu o výsledku rokovania výborov a o tomto návrhu zákona a aby odôvodnila návrh a stanovisko gestorského výboru.
Vášáryová, Magdaléna, poslankyňa NR SR (2015-05-06):
Samozrejme, pán minister, ja nič inšie som neočakávala. Veď predsa v SMER-e nikdy neprijímate alebo veľmi zriedka naše dobré návrhy a potom o pol roka prídu ukradnuté pod vás, pod egidou SMER-u. Ale bezbrehý dovoz a vývoz, že sme neprotestovali?! To nebola pravda. To nie je pravda, pán minister! Vy viete veľmi dobre, že každý takýto dokument musel byť schválený vládou, nielen ministerstvom, ale podľa zákona vládou. A teraz vláda nie, len ministerstvo? To znamená, na vás ide tá zodpovednosť, pán minister, len na vás. Vy viete veľmi dobre, že sme zastavili vývoz do Leipzigu pred pár rokmi, že to bolo pripravené a že sme to zastavili. Ale mne ide o to, že sme mali peniaze na to, aby sme to postavili tu, aby sme to postavili tu. A ja sa pýtam, kde sú tie peniaze a na čo sa použili. Na to musíte odpovedať, pán minister, keď už teda ma oberáte o česť a dobré úmysly. Áno, ide o to digitalizovanie. A o to digitalizovanie a špeciálne v Slovenskej národnej knižnici. Vy predsa viete, že bol znížený počet digitalizovaných predmetov. Vy predsa musíte vedieť, že sú digitalizované nereštaurované, nereštaurované dokumenty. Veď ja nie som zo včerajška, teda z dneška, že som sa začala tým zaoberať. Ja to sledujem stále a kontinuálne a viem, čo sa tam deje. Samozrejme, ak si to znovu prečítate, to nie je nijakým spôsobom obmedzenie, že by sme sa nemali zúčastňovať nejakých výstav alebo čohokoľvek. Tam ide, mne ide o reštaurátorské a deacifikačné procesy. Nič viac... (Prerušenie vystúpenia časomerom.)
M. Číž, podpredseda NR SR: (2007-12-05):
(Hlasovanie.) Prítomných 142 poslancov, za 138, zdržali sa 3, nehlasoval 1. Vážené kolegyne, kolegovia, tento návrh sme schválili. Pristúpime teda k tretiemu čítaniu tohto návrhu zákona. Otváram rozpravu v rámci tretieho čítania a pýtam sa, či chce niekto z poslancov podať návrhy podľa § 85 zákona o rokovacom poriadku. Ak nie, vyhlasujem rozpravu za skončenú. Nech sa páči, pán spravodajca.
Janckulík, Igor, poslanec NR SR (2019-06-20):
Ďakujem, pán podpredseda, za odpoveď. Škoda, že tu nie je pán premiér, lebo jeho odpoveď ma vôbec nepotešila a, samozrejme, určite nepotešila ani starostov a primátorov a obyvateľov, ktorí podpísali tieto pohľadnice. Mrzí ma len, že v akom štáte to žijeme, keď úsek rýchlostnej cesty R3 Tvrdošín – Nižná, čo je jeden z úsekov, tento úsek meria 4 kilometre v polovičnom profile a verejné obstarávanie už prebieha neuveriteľné dva roky. A na ďalšie úseky Nižná – Dlhá, Dlhá – Sedliacka Dubová štát nevie v rozpočte už tri roky nájsť zhruba 3,5 milióna na projektovú prípravu. Ďalej by som chcel povedať, že keďže tento protest, ako vidím, že nie je až taký úspešný, budeme zvažovať o ďalších protestoch. Tie protesty budú určite tvrdšie a budeme zvažovať o blokáde ciest. Ale určite nebudeme blokovať si cesty u nás v regiónoch, kde táto doprava už je aj tak neúmerná, ale zvažujeme blokovať cesty, prístupové cesty na NDS-ku, na ministerstvo dopravy a na Úrad vlády. A som presvedčený, že obyvatelia Kysúc, kde výstavba D3 tak isto neprebieha v určitom harmonograme a stále sa to odďaľuje, takže určite radi sa ku nám pripoja. Ďakujem.
P. Paška, predseda NR SR: (2009-06-16):
vládnom návrhu zákona o Špecializovanom trestnom súde a o zmene a doplnení niektorých zákonov, ktorý prerokúvame v skrátenom legislatívnom konaní . Vládny návrh zákona ste dostali pod tlačou 1101. Návrh na jeho pridelenie do výborov je v mojom rozhodnutí č. 1144. Poprosím teraz pána predsedu vlády Slovenskej republiky Roberta Fica, aby uviedol vládny návrh zákona.
Kollár, Boris, predseda NR SR (2021-09-28):
Na rečníka evidujem tri faktické poznámky. S prvou vystúpi pán poslanec Žiak.
Kyselica, Lukáš, poslanec NR SR (2021-01-29):
Vážený predsedajúci, kolegovia, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Maďarič, Marek, poslanec NR SR (2011-09-14):
Pán minister Mikloš, akokoľvek by ste chceli Roberta Fica odvolávať z funkcie premiéra, tak to nemôžete, pretože nie je premiérom Slovenskej republiky. Nemôžete ani ľudí opíjať rožkom, a dokonca ani takými sofistikovanými výkladmi, že im vlastne stúpajú mzdy, pretože ľudia veľmi dobre vedia, že ich životná úroveň sa prepadáva. A nemôžete ani obhájiť politický klientelizmus akoukoľvek výhodnosťou, pretože politický a váš stranícky klientelizmus, akýkoľvek klientelizmus je vo svojej podstate nevýhodný. Ale jedno vám musím „uznať“, že vy ste taký sebavedomý a suverénny človek, že vy ste ten klientelizmus, ktorý vznikol vo vašom rezorte, že vy ste dokázali to, že tento klientelizmus premiérka vlády Slovenskej republiky posvätila. A aj preto ju dnes odvolávame.
Gašpar, Tibor, podpredseda NR SR (2024-09-25):
Pani poslankyňa, minimálne je to nekorektné, ak sa obraciate na mňa, viete, že reagovať nemôžem. Máte slovo, máte slovo, pani poslankyňa Jaurová.
Glváč, Martin, podpredseda NR SR (2019-10-24):
S reakciou na tieto faktické poznámky, pani poslankyňa Zemanová, nech sa páči.
Novotný, Viliam, poslanec NR SR (2011-02-08):
Ďakujem pekne. Pozývam členov Výboru Národnej rady pre zdravotníctvo po skončení tajnej voľby niekedy o 12.10 hodine na rokovanie výboru do našej zasadacej miestnosti.
Šimečka, Michal, podpredseda NR SR (2024-09-10):
Ďakujem veľmi pekne. S reakciou pán poslanec Šmilňák.